O‘zbekistonda haydovchilik guvohnomasini yangisiga almashtirish vaqtincha to‘xtatildi

Davlat xizmatlari agentligi O‘zbekistonda haydovchilik guvohnomasini yangisiga almashtirish vaqtincha to‘xtatilganini ma’lum qildi.

Agentlik matbuot xizmati xabariga ko‘ra, eski namunadagi haydovchilik guvohnomasini yangisiga almashtirish xizmati IIV YHXBB elektron tizimida texnik-profilaktik tadbirlar amalga oshirilishi munosabati bilan vaqtinchalik ko‘rsatilmaydi.
Texnik-profilaktik tadbirlar yakunlangani haqida qo‘shimcha ma’lumot beriladi.
Bundan avval O‘zbekistonda ID-kartaga ega haydovchilardan haydovchilik guvohnomasini ko‘rsatish talab etilmasligi hamda O‘zbekistonda haydovchilik guvohnomasini almashtirish muddati uzaytirilishi mumkinligi haqida xabar qilingandi.
 Rossiyadagi o‘zbekistonliklar endi konsullik orqali haydovchilik guvohnomasini yangisiga almashtirishi mumkin